open-index/open-wikipedia-markdown huggingface dataset:
ŽKK Jedinstvo Tuzla

**ŽKK Jedinstvo Tuzla Piemonte** je profesionalni bosanskohercegovački košarkaški klub iz Tuzle. Jedan je od najtrofejnijih klubova u državi i jedini klub u ženskoj konkurenciji iz Bosne i Hercegovine koji je osvoji evropski kup prvaka. 1990. godine bili su i finalisti Ronchetti Cupa, nekadašnjeg ekvivalenta današnjeg EuroCupa za žene.

Osvajači su i nekoliko prvenstava i kupova bivše države a značajan uspjeh su ostvarili i u prvenstu i kupu Bosne i Hercegovine. Najbolji i najpoznatiji igrač kluba svih vremena bila je Razija Mujanović, legenda kluba i bosanskohercegovačke ženske košarke i jedna iz FIBA-ine Kuća slavnih.

Među poznatijim igračicama kluba su još i: Mara Lakić, Zorica Dragičević, Naida Hot, Smilja Rađenović, Ilvana Zvizdić, Jadranka Savić, Vesna Pođanin, Dragana Jeftić i Stojanka Došić, od kojih su mnoge nastupale i za reprezentaciju bivše Jugoslavije. Najpoznatiji trener je Mihajlo Vuković, koji je vodio klub tokom uspješnih godina.

Domaće utakmice klub igra u gradskoj dvorani SKPC Mejdan, u maloj dvorani kapaciteta 600 mjesta.

Kroz historiju klub je mijenjao nazive pa je poznat i pod sljedećim nazivima: ŽKK Jedinstvo Tuzla, Jedinstvo Trocal i Jedinstvo BH Telecom.

## Uspjesi 
## Jugoslavija 
* Prvaci SFRJ: 3 (1987, 1988, 1990)
* Osvajači Kupa SFRJ: 2 (1988, 1991)

### Bosna i Hercegovina 
* Prvaci BiH: 3 (1994, 1996. i 1997) 
** Viceprvaci: 2 (2006. i 2013)

* Osvajači Kupa BiH: 1 (2010)
** Finalisti kupa BiH: 2 (2011. i 2015)

### Evropski kupovi 
* Evropski prvak: 1 (1989)
* Finalist Ronchetti Cupa: 1 (1990)

## Reference 
## Vanjski linkovi 
* *ŽKK Jedinstvo Tuzla na zvaničnoj stranici KS Bosne i Hercegovine*

Jedinstvo Tuzla
Sloboda
Sloboda
Kategorija:ŽKK Jedinstvo Tuzla
Virtualizacija na nivou operativnog sistema

**Virtualizacija na nivou operativnog sistema** odnosi se na primjere gdje je moguće da kernel operativnog sistema dozvoljava postojanje višestrukih izoliranih instanci korisničkog prostora. Takvi primjeri su **kontejneri** (Solaris, Docker), **Zone** (Solaris), **virtualni privatni serveri** (OpenVZ), **particije,** **virtualna okruženja** (VEs), **virtualni kernel** (DragonFly BSD) ili **zatvori** (FreeBSD zatvor ili chroot zatvor) i oni mogu izgledati kao pravi računari sa stanovišta programa koji se izvode u njima. Računarski program koji se izvodi na običnom operativnom sistemu može da vidi sve resurse (povezane uređaje, datoteke, snagu procesora, hardverske mogućnosti) tog računara. Međutim, programi koji se izvode unutar kontejnera mogu vidjeti samo sadržaj i uređaje koji su dodijeljeni istom kontejneru.

Virtualizacija na nivou operativnog sistema se obično koristi u okruženjima virtualnog hostinga, gdje je korisna za sigurno dodijeljivanje hardverskih resursa među velikim brojem korisnika. Sistemski administratori ga mogu koristiti i za konsolidaciju serverskog hardvera tako što će fizičke server koji su obavljali neki posao kontejnerizirati i vrtiti na jednom fizičkom serveru.

Ovakva virtualizacija je obično manje zahtjevna od potpune virtualizacije, ali nije fleksibilna kao što je slučaj sa punom virtualizacijom, kao što su VMware i Hyper-V. 

## Također pogledajte 
*Hardverska virtualizacija
*cgroups
* Orkestracija kontejnera 
* CoreOS 
* Hipervizor 
* Virtualni privatni server (VPS)

## Reference 
## Vanjski linkovi 
* Uvod u virtualizaciju  
* Kratak uvod u tri različite tehnike virtualizacije 
* Virtualizacija i kontejnerizacija aplikacione infrastrukture, uporedba , 22. jun 2015., Mathijs Jeroen Scheepers 
* Kontejneri i persistent datai, LWN.net, 28. maj 2015, Josh Berkus

Kategorija:Virtualizacija
Bosnian Journal of Basic Medical Sciences

***Bosnian Journal of Basic Medical Sciences*** je dvomjesečni recenzirani medicinski časopis otvorenog pristupa koji izdaje Udruženje bazičnih medicinskih nauka Federacije Bosne i Hercegovine. Časopis pokriva sva polja osnovnih medicinskih nauka. 

## Indeksiranje 
Časopis je indeksiran u Science Citation Index Expanded, MEDLINE/PubMed, Scopus, EBSCO baze podataka, CAB Abstracts i Global Health. Prema *Journal citation reports*, časopis ima Impact factor 3.36 za 2020. godinu. 

## Reference 
## Vanjski linkovi 
*  
* Official Blog

Kategorija:Naučni časopisi
Bukovica (Rožaje)

**Bukovica** (ćir. *Буковица*) je naseljeno mjesto u sastavu općine Rožaje, Crna Gora.

## Historija 
Do teritorijalne reorganizacije u Crnoj Gori nalazila se u sastavu stare općine Rožaje.

## Mjesna zajednica 
Naselje Bukovica sjedište je istoimene mjesne zajednice koja se prostire u sjevernom dijelu općine Rožaje, uz granicu sa Srbijom, i obuhvata naselja: Blace, Kačare i Razdolje. Od grada Rožaja udaljeno je 31&nbsp;km, a povezano je asfaltnim putem. Stanovništvo se bavi stočarstvom i poljoprivredom. Od javnih objekata djeluju ambulanta i osnovna škola, a od vjerskih dvije džamije i jedna pravoslavna crkva.

## Stanovništvo 
Na popisu stanovništva 2011. godine Bukovica je imala 529 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Dacići

**Daciće** (raniji naziv *Dacići*) su naseljeno mjesto u općini Rožaje, Crna Gora.

## Mjesna zajednica 
Naselje Daciće sjedište je istoimene mjesne zajednice koja se prostire uz granicu sa Kosovom i obuhvata naselja: Bandžov, Daciće, Donji Bukelj, Gornji Bukelj, Kaluđerski Laz i Peškoviće. Od grada Rožaja udaljeno je 7,3&nbsp;km, a povezano je asfaltnim putem. Većina stanovništva bavi se stočarstvom. Od javnih objekata na području MZ postoje osnovna škola i ambulanta, a od vjerskih jedna džamija.

## Stanovništvo 
### Nacionalna pripadnost 
### Maternji jezik 
### Vjeroispovijest 
## Reference 
## Vanjski linkovi 
* *Zvanična stranica općine Rožaje*
Donja Lovnica (Rožaje)

**Donja Lovnica** (ćir. *Доња Ловница*) je naseljeno mjesto u sastavu općine Rožaje, Crna Gora.

## Historija 
Do teritorijalne reorganizacije u Crnoj Gori nalazila se u sastavu stare općine Rožaje.

## Mjesna zajednica 
Naselje Donja Lovnica sjedište je istoimene mjesne zajednice koja obuhvata naselja: Donja Lovnica, Honsići, Ramovići i Tuzova Luka. Od grada Rožaja udaljeno je 6&nbsp;km i povezano asfaltnim putem. Stanovništvo se bavi stočarstvom, drvopreradom i proizvodnjom betonskih elemenata i blokova. Na području MZ od javnih objekata postoje osnovna škola i ambulanta, a od vjerskih dvije džamije.

## Stanovništvo 
Na popisu stanovništva 2011. godine Donja Lovnica je imala 825 stanovnika.

**Napomena**: *Ranije povećano za naselje **Klanac** koje je ukinuto.*

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Britanski Grand Prix 2017 (atletika)

**Britanski Grand Prix 2017.** bio je 20. izdanje godišnjeg atletskog mitinga u Birminghamu i 12. stanica Dijamantne lige 2017.

## Rezultati 
Nisu prikazani rezultati disciplina koje nisu bodovane u Dijamantnoj ligi 2017.
### Muškarci 
### Žene 
## Vanjski linkovi 
* Rezultati mitinga na *IAAF.org*

Kategorija:Sport u Birminghamu
Kategorija:Sportska takmičenja u Engleskoj
Gornja Lovnica (Rožaje)

**Gornja Lovnica** je naseljeno mjesto u općini Rožaje, Crna Gora.

## Mjesna zajednica 
Naselje Gornja Lovnica sjedište je istoimene mjesne zajednice koja obuhvata naselja Gornja Lovnica i Zloglavlje. Od grada Rožaja udaljeno je 9&nbsp;km i povezano je asfaltnim putem. Stanovništvo se uglavnom bavi stočarstvom. Od vjerskih objekata na području MZ postoji jedna džamija.

## Stanovništvo 
### Nacionalna pripadnost 
### Maternji jezik 
### Vjeroispovijest 
## Reference 
## Vanjski linkovi 
* *Zvanična stranica općine Rožaje*
Bijela Crkva

**Bijela Crkva** je naseljeno mjesto u općini Rožaje, Crna Gora.

## Mjesna zajednica 
Bijela Crkva je sjedište i jedino naselje istoimene mjesne zajednice. Od grada Rožaja udaljena je 10&nbsp;km, a povezana je asfaltnim putem. Stanovništvo se uglavnom bavi stočarstvom. Od javnih objekata postoji područno odjeljenje OŠ "Milun Ivanović" Biševo, kao i pravoslavna crkva.

## Stanovništvo 
### Nacionalna pripadnost 
### Maternji jezik 
### Vjeroispovijest 
## Reference 
## Vanjski linkovi 
* *Zvanična stranica općine Rožaje*
Borski upravni okrug

**Borski upravni okrug** se nalazi u sjeveroistočnoj Srbiji i prostire se na 3507&nbsp;km2. Obuhvata jedan grad i tri općine sa ukupno 124.992 stanovnika (2011). Sjedište se nalazi u Boru, po kojem je okrug dobio ime. Na sjeveru i sjeveroistoku graniči sa Rumunijom, na jugoistoku sa Bugarskom, na jugu sa Zaječarskim okrugom te na zapadu sa Braničevskim okrugom.

## Administrativna podjela 
## Privreda 
Najjače privredne grane u Borskom okrugu su energetika (HE Đerdap I i II) te rudarstvo (RTB Bor), imajući u vidu veliku količinu zlata i bakra u okolinu Bora i Majdanpeka.

## Demografija 
Prema popisu iz 2011. godine, Borski okrug ima 124.992 stanovnika, dok gustoća naseljenosti iznosi 35,64 stanovnika/km2. Prosječna starost iznosi 44,71 godina. Najmlađa populacija živi u Boru (42,27 godina), dok najstarije stanovništvo ima Kladovo (46,76 godina).

Etnička struktura okruga je sljedeća: 

## Reference 
## Vanjski linkovi 
*Zvanični sajt

Kategorija:Okruzi Srbije
Biševo (Rožaje)

**Biševo** (ćir. *Бишево*) je naseljeno mjesto u sastavu općine Rožaje, Crna Gora.

## Historija 
Do teritorijalne reorganizacije u Crnoj Gori nalazilo se u sastavu stare općine Rožaje.

## Mjesna zajednica 
Naselje Biševo sjedište je istoimene mjesne zajednice koja se prostire u sjevernom dijelu općine Rožaje i obuhvata naselja: Crnokrpe, Čokrlije, Donje Biševo i Sinanovići. Od grada Rožaja udaljeno je 20&nbsp;km i povezano je asfaltnim putem. Stanovništvo se uglavnom bavi stočarstvom. Od javnih objekata u MZ postoje OŠ "Milun Ivanović", područna četverogodišnja škola u Sinanovićima, ambulanta i pošta. Od vjerskih objekata postoje dvije džamije, u Biševu i Crnokrpama.

## Stanovništvo 
Na popisu stanovništva 2011. godine Biševo je imalo 434 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Koljeno (Rožaje)

**Koljeno** (ćir. *Кољено*) je naseljeno mjesto u sastavu općine Rožaje, Crna Gora.

## Historija 
Do teritorijalne reorganizacije u Crnoj Gori nalazilo se u sastavu stare općine Rožaje.

## Mjesna zajednica 
Naselje Koljeno sjedište je istoimene mjesne zajednice koja je do formiranja MZ Bogaje 2017. obuhvatala naselja: Baza, Bačevac, Bogaje, Koljeno i Radeva Mahala. Od grada Rožaja udaljeno je 6,5&nbsp;km i povezano je magistralnim i asfaltnim putem. Stanovništvo se uglavnom bavi drvopreradom i stočarstvom. Od javnih i vjerskih objekata na području MZ postoje područno odjeljenje osnovne škole i jedna džamija.

## Stanovništvo 
Na popisu stanovništva 2011. godine Koljeno je imalo 691 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Kainuu

**Kainuu** ( ) jedna je od regija Finske. Nalazi se u istočnom centralnom dijelu države i graniči sa regijama: Sjeverna Ostrobotnija na sjeveru i zapadu, Sjeverna Karelija i Sjeverna Savonija na jugu. Također na istoku graniči sa ruskom Republikom Karelija.

Prostire se na površini od 20.197&nbsp;km2 i treća je po površini finska regija, nakon Laponije i Sjeverne Ostrobotnije. Prema podacima iz 2017. godine u regiji je živjelo 74.803 stanovnika.

**Podregija Kajaani:**
*23px **Kajaani** (37.664)
*23px Paltamo (3.493)
*23px Ristijärvi (1.356)
*23px Sotkamo (10.524)

**Podregija Kehys-Kainuu:**
*23px Hyrynsalmi (2.432)
*23px **Kuhmo** (8.820)
*23px Puolanka (2.784)
*23px Suomussalmi (8.342)

## Reference 
## Vanjski linkovi 
* Zvanični sajt Regije

Kainuu
Kategorija:Kainuu
Himna Džibutija

**Himna Džibutija**, pod nazivom *Džibuti* je nacionalna himna afričke države Džibuti.

## Historija 
Nacionalna himna Džibutija usvojena je 1977. godine nakon što su stanovnici ove države izborili nezavisnost od Francuske. Tekst himne je na somalskom jeziku, a djelo je Adena Elmija. Melodiju je komponovao Abdi Robleh.

Himna je prvi put zvanično izvedena na ceremoniji proslavljanja nezavisnosti 27. juna 1977.

### Historijske poveznice 
Tematski gledano, tekst himne Džibutija autora Adena Elmija se odnosi na borbu Džibutija za nezavisnost. Francuzi su sredinom 19. vijeka tvrdili da je region poznat kao francuski Somaliland. U narednom vijeku, regijom je vladalo niz francuskih guvernera. Područje je služilo kao baza za francuske ratove s raznim protivnicima, uključujući Rusiju i Italiju.

Godine 1958. održan je referendum u Džibutiju na kojem se odlučivalo o zadržavanju veza sa Francuskom ili pridruživanju Somaliji. Referendumom se odlučilo o zadržavanju veza s Francuskom iako je bilo izvještaja o namještanju glasova a uz to su Francuzi protjerivali hiljade Somalijaca prije nego što su bili u mogućnosti da glasaju na referendumu.  U augustu 1960. godine, zvanična posjeta teritoriji tadašnjeg francuskog predsjednika, generala Charlesa de Gaulle, izazvala je demonstracije i nemire.

19. marta 1967. održan je drugi plebiscit. Slično kao i u slučaju referenduma iz 1959. godine, glasanje je bilo podijeljeno po etničkim principima, dok su stanovnici Somalci uglavnom glasali za nezavisnost, s ciljem konačnog ujedinjenja sa Somalijom, Afari su uglavnom odlučili da ostanu povezani sa Francuskom. Objavljivanje rezultata izazvalo je građanske nemire, uključujući i nekoliko smrtnih slučajeva. Francuska je također povećala svoju vojnu silu duž granice.  Ubrzo nakon toga, teritorija je preimenovana u Francusku teritoriju Afara i Issasa, ali je rastuća ujedinjena somalijska i afarska populacija dovela do izglasavanja nezavisnost 1977. godine, čime je Džibuti zvanično stekao nezavisnost.

## Himna 
Himna se sastoji od 20 taktova a komponovana je sa četverostrukom promjenom taktova. 

## Reference 
Kategorija:Državne himne
Kategorija:Džibuti
Ibarac

**Ibarac** (ćir. *Ибарац*) je naseljeno mjesto u sastavu općine Rožaje, Crna Gora.

## Historija 
Do teritorijalne reorganizacije u Crnoj Gori nalazio se u sastavu stare općine Rožaje.

## Mjesna zajednica 
Mjesna zajednica Ibarac čini uži dio gradskog područja Rožaja. Obuhvata selo Haliloviće, udaljeno 3&nbsp;km od centra grada, i naselja Ibarac i Suho Polje. Od ulica u sastav MZ ulaze Ibarčanska, Sandžačka, Novopazarska, Suhopoljska i Ibarska I, II, III i IV. Od privrednih objekata u MZ se nalazi više drvoprerađivačkih pogona, hotela, ugostiteljskih i trgovinskih objekata te mesna industrija. Jedan dio stanovništva bavi se stočarstvom. Od vjerskih objekata postoje dvije džamije, Ibarčanska i Suhopoljska.

## Stanovništvo 
Na popisu stanovništva 2011. godine Ibarac je imao 3.135 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Plumci

**Plunce** (raniji naziv *Plumci*) su naseljeno mjesto u općini Rožaje, Crna Gora.

## Mjesna zajednica 
Mjesna zajednica Plunce obuhvata naselja Plunce i Zeleni. Plunce su od grada Rožaja udaljene 7&nbsp;km i povezane su asfaltnim putem. Stanovništvo se bavi drvopreradom i stočarstvom. Od vjerskih objekata na području MZ postoji jedna džamija.

## Stanovništvo 
### Nacionalna pripadnost 
### Maternji jezik 
### Vjeroispovijest 
## Reference 
## Vanjski linkovi 
* *Zvanična stranica općine Rožaje*
Kymenlaakso

**Kymenlaakso** ( ) jedna je od regija Finske. Nalazi se u južnom dijelu države i graniči sa regijama: Uusimaa na jugozapadu, Prava Tavastija na zapadu, Južna Savonija na sjeveru i Južna Karelija na sjeveroistoku. Također na istoku graniči sa ruskom Lenjingradskom oblašću.

S površinom od 5.149&nbsp;km2 jedna je od najmanjih finskih regija. Prema podacima iz 2017. godine u regiji je živjelo 177.659 stanovnika.

**Podregija Kotka-Hamina:** 
*Kotka 20px (54.849)
*Hamina 20px (21.249)
*Pyhtää 20px (5.360)
*Virolahti 20px (3.438)
*Miehikkälä 20px (2.165)

**Podregija Kouvola:**
*Kouvola 20px (86.943)
*Iitti 20px (6.959)

**Bivše općine:**
*Kuusankoski 20px
*Elimäki 20px
*Anjala 20px
*Haapasaari 20px
*Kymi 20px
*Karhula 20px
*Anjalankoski 20px
*Valkeala 20px
*Jaala 20px
*Vehkalahti 20px

## Reference 
## Vanjski linkovi 
* Zvanični sajt Regije

Kymenlaakso
Kategorija:Kymenlaakso
Seošnica

**Seošnica** (ćir. *Сеошница*) je naseljeno mjesto u sastavu općine Rožaje, Crna Gora.

## Historija 
Do teritorijalne reorganizacije u Crnoj Gori nalazila se u sastavu stare općine Rožaje.

## Mjesna zajednica 
Seošnica je sjedište i jedino naselje istoimene mjesne zajednice. Od grada Rožaja udaljena je 5&nbsp;km i povezana je asfaltnim putem. Stanovništvo se uglavnom bavi stočarstvom. Od javnih i vjerskih objekata postoje područno odjeljenje osnovne škole i jedna džamija.

## Stanovništvo 
Na popisu stanovništva 2011. godine Seošnica je imala 872 stanovnika.

**Napomena**: *Ranije povećano za naselja **Bačevac** i **Sređani** koja su ukinuta.*

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Memorijal Van Damme 2017.

**Memorijal Van Damme 2017.** bio je 41. izdanje godišnjeg atletskog mitinga Memorijal Van Damme u Bruxellesu i drugo od dva finala Dijamantne lige 2017.

Od ove godine mitinzi u Zürichu i Bruxellesu služe kao finala Dijamantne lige, a mogu učestvovati samo atletičari koji su na prethodnih 12 mitinga osvojili dovoljno bodova da budu među osam, odnosno 12 najboljih (zavisno od discipline). Pobjednici u finalu postaju i ukupni pobjednici Dijamantne lige u svojim disciplinama za datu sezonu.

## Rezultati 
Nisu prikazani rezultati disciplina koje nisu bodovane u Dijamantnoj ligi 2017.
### Muškarci 
### Žene 
## Reference 
## Vanjski linkovi 
* Rezultati mitinga na *IAAF.org*

Kategorija:Sport u Bruxellesu
Kategorija:Sportska takmičenja u Belgiji
David Malo

**David Malo** (**Davida Malo**; Keauhou, o. 1793 — Maui, 25. oktobar 1853) bio je havajski historičar i kršćanski propovjednik; sin Aoʻaoa i njegove supruge Heone. Odrastao je u vrijeme kad je Kamehameha I ujedinio sva havajska ostrva u Kraljevinu Havaji te je bio prijatelj poglavice Kuakinija. Maloove supruge bile su Aʻalailoa (1790? – 1822), Bathsheba Pahia (1796 – 1845) i Rebecca Lepeka (1810 – 1853), koja mu je rodila kćerku, Emmu Aʻalailou Malo Kapenu.

Kraljica Kaʻahumanu preminula je 1832. te je Malo napisao pjesmu u njenu čast. Budući da je znao engleski, Malo je pomogao prevesti *Bibliju* na havajski. Poslije je napisao vlastitu knjigu, u kojoj je opisao historiju, kulturu i religiju drevnih Havajaca.

Uz Samuela Kamakaua, Malo ostaje zapamćen kao jedan od najvećih havajskih historičara.
## Reference 
Kategorija:Umrli 1853.
Pejenska Tavastija

**Pejenska Tavastija** (; ) jedna je od regija Finske. Smještena je u južnom dijelu države, južno od jezera Päijänne. Graniči s Uusimaaom na jugu, Pravom Tavastijom i Pirkanmaaom na zapadu, Centralnom Finskom na sjeveru i Južnom Savonijom i Kymenlaaksom na istoku.

Prostire se na teritoriji od 5125&nbsp;km2 i nakon Olandskih ostrva i Centralne Ostrobotnije najmanja je regija u državi. Prema podacima iz 2017, regiju je naseljavalo 201.685 stanovnika.

S prosječnom gustinom od gotovo 40 stanovnika po km2 jedna je od najgušće naseljenih finskih regija.
Tokom historije područje regije bilo je dio historijske regije Tavastija.
Glavni i najveći grad regije jest Lahti, šesti grad po veličini u Finskoj.

## Općine 
Regija se sastoji od devet općina, od kojih tri imaju status grada (označene podebljano).

Broj stanovnika općina i gradova dat je u zagradi.

**Podregija Lahti:**
* Asikkala (8.434)
* Hartola (3.209)
* **Heinola** (20.013)
* Hollola (22.080)
* Kärkölä (4.798)
* **Lahti** (103.352)
* **Orimattila** (16.352)
* Padasjoki (3.358)
* Sysmä (3.800)

## Reference 
## Vanjski linkovi 
* Zvanični sajt

Pejenska Tavastija
Kategorija:Pejenska Tavastija
Braničevski upravni okrug

**Braničevski upravni okrug** se nalazi u istočnoj Srbiji i prostire se na 3865&nbsp;km2, što ga čini najvećim okrugom u Južnoj i istočnoj Srbiji. Obuhvata jedan grad sedam općina sa ukupno 183.625 stanovnika (2011). Sjedište okruga se nalazi u Požarevcu. Na sjeveru graniči sa Južnobanatskim okrugom i Rumunijom, na istoku sa Borskim okrugom, na jugu sa Pomoravskim okrugom, dok na zapadu graniči sa Podunavskim okrugom.

Okrug je dobio ime po historijskoj oblasti Braničevo, čiji veći dio obuhvata.

## Administrativna podjela 
## Privreda 
Privredni centar Braničevskog okruga je Požarevac. Najveći industrijski kompleksi su "Bambi" fabrika zdrave hrane, "Termoelektrane i kopovi" Kostolac, te "Žitostig". Ostala, nekada veoma razvijena preduzeća su usljed sankcija i političke nestabilnosti 90-ih godina morali zaustaviti poslovanje, ili pak rade u znatno smanjenom kapacitetu (Mesna industrija, „Voćeprodukt“, Fabrika stočne hrane „Stižanka“, Fabrika Šećera, Fabrika mašina „Morava“ i tkd.). Od privrednih objekata u drugim mjestima se još izdvaja Fabrika ulja "Dunavka" u Velikom Gradištu, koja ima oko 500 zaposlenih.

Osim industrije, u okrugu su zastupljeni i poljoprivreda, građevinarstvo i uslužne djelatnosti.

## Demografija 
Prema popisu iz 2011. godine, Braničevski okrug ima 183.625 stanovnika (2011), dok gustoća naseljenosti iznosi 47,6 stanovnika/km2. Prosječna starost 44,29 godina. Najmlađa populacija živi u Požarevcu (41,53 godina), dok najstarija živi u Žagubici (47,65 godina).

Etnička struktura okruga je sljedeća:

## Reference 
## Vanjski linkovi 
*Zvanični sajt

Kategorija:Okruzi Srbije
VMware ESXi

**VMware ESXi** (prije samo **ESX**) izvorni je hipervizor koji je razvio VMware. Kao hipervizor tipa 1, ESXi nije aplikativni softver koji se instalira na operativni sistem (OS). Njegov virtualizacijski softver pokreće sopstveni kernel.

Ime *ESX* nastalo je kao skraćenica od **Elastic Sky X,** a **i** na kraju stoji za **integrated**.

## Arhitektura 
ESX radi na goloj mašini (bez pokretanja operativnog sistema, ) za razliku od drugih VMware proizvoda. Uključuje svoj kernel: Linux kernel se pokreće prvi, a tek onda se učitavaju specijalizirane virtualizacijske komponente, uključujući ESX, koji je inače poznat kao vmkernel komponenta. Linux kernel je primarna virtualna mašina; on je pozivan od servisne konzole. VMware je prestao razvoj ESX-a u verziji 4.1, a sada koristi ESXi, koji ne uključuje Linux kernel.

Vmkernel je mikrokernel sa tri interfejsa: hardver, gostujući sistemi i servisna konzola (konzolni OS). 
## Također pogledajte 
* Virtualna mašina zasnovana na KVM Linux kernelu - platforma otvorenog koda 
* Hyper-V – konkurent iz Microsofta
* Xen – platforma otvorenog koda
* Virtualna mašina

## Reference 
## Vanjski linkovi 
* Stranica proizvoda VMware ESX  
* ESXi Historija izdavanja

Kategorija:Virtualizacijski softver
Persepolis FC

mini|2018
**Persepolis FC** (perzijski  باشگاه فوتبال پرسپولیس), također poznat i pod nazivom **Persepolis** ili jednostavnije **PFC** je profesionalni nogometni klub Pro Lige Perzijskog zaljeva iz Teherana, Iran.
Persepolis F.C. osnovao je 1963. godine bivši iranski boksač Ali Abdo.  i bio je u prvoj diviziji iranskog fudbala od 1968. godine. Persepolis je imao i tri tima u kuglanju, košarci i odbojci u svojim prvim godinama osnivanja. Persepolis F.C. je fudbalski klub multisportskog *Atletskog i kulturnog kluba Persepolis*. Klub je u vlasništvu *Ministarstva omladine i sporta*. Bilo je mnogo bezuspješnih pokušaja privatizacije kluba zbog velikog duga koji je klub sakupio.

Klub je igrao na svom terenu, Stadionu Azadi od 1973. godine. Ovaj klub se takmiči u Teheranskom derbiju, koji se smatra jednim od najvećih u Aziji, gdje je posebna pažnja usmjerena na gradske derbi utakmice sa  Esteglal Teheran, utakmica koje su uvijek bliske iranskim navijačima. Prema Azijskoj nogometnoj konfederaciji, Persepolis je najpopularniji nogometni klub u Aziji. [9] [10] [11] U AFC Ligi šampiona, Persepolis ima rekorde sa najvećim brojem gledalaca na utakmicama (11 od 20 dosad odigranih utakmica) i pet utakmica sa najvećim brojem gledalaca. Persepolis je također oborio rekord od 100.000 gledalaca u četiri utakmice u AFC Ligi šampiona. Ovaj nogometni klub je osvojio rekordnih dvanaest iranskih titula, kao i šest Hazfi kupova, dva super kupa i Kup azijskih kupova 1990-1991. Mnogi ugledni igrači su igrali za klub, uključujući bivše igrače: Bayerna München Ali Karimi, Ali Daei, Vahid Hašemijan i bivši igrač Hamburger SV Mehdi Mahdavikia. Međutim, Ali Parvinđ se smatra najboljim igračem svih vremena koji je igrao za ovaj klub. On je proveo 18 godina u klubu od 1970. do 1988. godine.

## Reference 
## Vanjski linkovi 
* Web-sajt 

Kategorija:Nogometni klubovi
Kategorija:Nogometni klubovi osnovani 1963.
Xen

**Xen Project** (izgovara se *zen)* izvorni je hipervizor. Razvijen je na Univerzitetu u Cambridgeu a sada ga razvija Linux fondacija uz podršku Intela.

Laboratorija Univerziteta u Cambridgeu razvila je prve verzije Xena. Zajednica Xen Project razvija i održava Xen projekt kao besplatan softver otvorenog koda, podložan zahtjevima GNU Opće javne licence (GPL), verzija 2. Trenutno je dostupan za skupove instrukcija IA-32, x86-64 i ARM.

### Upotreba 
Kompanije koje pružaju usluge Internet hostinga koriste hipervizore za pružanje virtualnih privatnih servera. Xen kao primarni hipervizor koriste Amazon EC2 (od augusta 2006), IBM SoftLayer, Liquid Web, Fujitsu Global Cloud Platforma, Linode, OrionVM i Rackspace Cloud.

## Tehnologija 
### Tipovi virtualizacije 
Xen nudi pet pristupa za pokretanje gostujućeg operativnog sistema: HVM (hardverska virtualna mašina), HVM sa PV upravljačkim programima, PVHVM (paravirtualizacija sa potpunom hardverskom virtualizacijom, tj. HVM sa PVHVM upravljačkim programima), PVH (PV u HVM kontejneru) i PV (paravirtualizacija).

### Unixu slični sistemi  
Gostujući sistemi mogu da rade potpuno virtualizovano (što zahtjeva hardversku podršku), paravirtualizovano (što zahtjeva modifikovani gostujući operativni sistem), ili potpuno virtualizovano sa paravirtualnim upravljačkim programima (PVHVM). Sljedeći sistemi mogu da rade kao paravirtualizovani gosti:

* Linux 
* FreeBSD kao 32-bitni, ili 64-bitni kroz PVHVM; 
* OpenBSD, preko PVHVM; 
* NetBSD 
* MINIX 
* GNU/Hurd  
* Plan 9 od Bell Labs

### Microsoft Windows sistemi  
U verziji 3 predstavljena je mogućnost pokretanja Microsoft Windowsa kao gostujućeg operativnog sistema ako procesor glavnog računara podržava virtualizaciju hardvera koju pruža Intel VT-x ili AMD-V.

## Komercijalne verzije 
* Citrix XenServer 
* Huawei FusionSphere t 
* Oracle VM Server za x86 
* Thinsy Corporation 
* Crucible (hipervizor) Star Lab Corp.

## Reference 
## Dalje čitanje 
* Paul Venezia (13. april 2011.) Virtualizacijska usporedba: Citrix, Microsoft, Red Hat i VMware. *InfoWorld*

Kategorija:Virtualizacijski softver
Kategorija:Pages with unreviewed translations
Monolitni kernel

[mini|580x580px| Struktura monolitnih, [Mikrokernel|mikro i hibridnih kernela ]]
**Monolitni kernel** je tip arhitekture kernela u kojoj cijeli operativni sistem radi u prostoru kernela. Monolitni model se razlikuje od ostalih arhitektura operativnog sistema (kao što je arhitektura mikrokernela) po tome što sam određuje virtualne interfejse na visokom nivou koji upravljaju računarskim hardverom. Skup sistemskih poziva implementira sve servise operativnog sistema kao što su upravljanje procesima, konkurentnost i upravljanje memorijom. Upravljački programi uređaja mogu biti dodani u kernel kao moduli.

## Moduli koji se mogu učitavati 
Modularni operativni sistemi kao što su OS-9 i većina modernih monolitnih operativnih sistema kao što su OpenVMS, Linux, BSD, SunOS, AIX i MULTICS mogu dinamički učitati izvršne module.

Ova modularnost je na binarnom nivou, a ne na nivou arhitekture. Modularni monolitni operativni sistemi nisu isto što i sistemi sa arhitektonskim nivoom modularnosti koji su karakteristični u sistemima server-klijent (i njegovim derivatima koji se ponekad predstavljaju kao hibridni kernel) koji koriste mikrokernele i server (ne smije se mijšati sa modulima ili daemonima).

Praktično, dinamičko učitavanje modula je fleksibilniji način rukovanja operativnim sistemom prilikom pokretanja za razliku od ponovnog pokretanja s uvijek drugom slikom čitavog operativnog sistema. Moduli omogućavaju jednostavno proširenje mogućnosti operativnog sistema prema potrebi. Moduli koji se dinamički učitavaju imaju manju opterećenje u odnosu na integrisanje svih modula u operativni sistem.

Međutim, u nekim slučajevima učitavanje modula dinamički pomaže da se količina koda koji se izvodi u prostoru kernela svede na minimum; na primjer, da bi se smanjila veličina operativnog sistema za integrisane uređaje ili one sa ograničenim hardverskim resursima.

## Primjeri monolitne arhitekture 
* Unix kerneli 
** BSD 
*** FreeBSD 
*** NetBSD 
*** OpenBSD 
*** MirOS BSD 
*** SunOS 
** UNIX System V 
*** AIX 
*** HP-UX 
*** Solaris 
**** OpenSolaris / illumos 
* Unix-slični kerneli 
** Linux 
* DOS 
** DR-DOS 
** MS-DOS 
*** Microsoft Windows 9x serija (95, 98, 98 SE, ME) 
** FreeDOS 
* OpenVMS 
* XTS-400 
* z/TPF

## Također pogledajte 
* Egzokernel 
* Hibridni kernel 
* Kernel   
* Mikrokernel 
* Nanokernel

## Reference 
Kategorija:Pages with unreviewed translations
Kategorija:Kerneli operativnih sistema
Aditi (božica)

::*Za glumicu, pogledajte Aditi Sharma.*

**Aditi** (sanskrt: **अदिति**) drevna je hinduistička božica (devi), pomenuta u svetim spisima, *Rigvedi* i *Puranama*. Njeno ime znači "beskrajna" te je ona smatrana "nebeskom majkom". Poznata kao *devamata* − "majka bogova", Aditi je najpoznatija kao majka Surje, boga Sunca.

Njeni simboli, mač i *trishula* (trozub), predstavljaju njenu moć. Viđena je i kao feminizirana verzija Brahmana ili kao *avatar* velike božice Sarasvati.

## Aditina porodica
Aditi je kćerka boga Dakshe, tvorca mnogih bića. Majka božice Aditi jedna je od Dakshinih žena – božica Panchajani. Aditi je sestra božice Diti te polusestra božice Sati, koja se udala za Šivu.

Premda je najpoznatija kao majka Surje, Aditi ima još sinova sa svojim mužem, mudracem zvanim Kashyapa.

## Teozofija 
U teozofiji, Aditi je viđena kao personifikacija božanske mudrosti.

## Dodatna literatura 
*Kinsley, David. *Hindu Goddesses: Vision of the Divine Feminine in the Hindu Religious Traditions*, Motilal Banarsidass Publications, 1998. .
## Reference 
Kategorija:Hinduističke božice
Džuboks

[desno|mini|260px|Replika  jukeboxa *Wurlitzer 1015* u Hotelu "Nacional de Cuba", u [Havana|Havani]]

**Džuboks** ili **Jukebox** (iz engleskog) je djelomično automatski muzički uređaj, obično na kovanice, koji može odsvirati posebno odabrane pjesme iz vlastite zbirke pjesama na nekom od medija.

Tradicionalni jukebox iz 1960-ih bili su prilično veliki sa velikim polukružnim krugom na vrhu i živo osvijetljenom prednjom stranom uređaja. Imali su tastere sa slovima i brojevima, tako da se je izborom njihove kombinacije, moglo izabrati željena pjesma za reprodukciju (uobičajeno su to bile singl ploče).

## Historija 
Muzički i piano-automati su bili prvi muzički uređaji koji su radili na kovanice. Nakon njih su se 1890-ih pojavili fonograf (prvi gramofoni) koji su također radili ako se u njih ubacila kovanica.

Novi načini snimanja i reprodukcije uz upotrebu električnih pojačala vodili su i do novog oblika fonografa na kovanice.
Jedan od prvih uspješnih jukeboxa bio je automatski fonograf proizveden 1927. godine od strane kompanije koja je kasnije bila poznate po akronimu AMI.

S vremenom se razvijala tehnologija reprodukcije zvuka pa je stoga 1928., Justus P. Seeburg, koji je proizvodio *klavir-automate*, proizveo elektrostatski zvučnik povezan sa magnetofonom, uređaj je imao i upravljački mehanizam kojim se moglo odabrati jedan od osam snimaka. Takav tip jukebox je vladao sve dok Seeburg korporacija nije 1950. predstavila svoj model jukeboxa na gramofonske ploče od 45 obrtaja u minuti.

Izraz *Jukebox* ušao je u upotrebu prvo u Americi 1940-ih to je riječ iz slenga, kombinacija afričkog (juke = neuredan, mangup) i engleskog jezika (joint = spoji).

Jukebox je vrhunac popularnosti imao u Americi između 1940-ih i 1960-ih, u Evropi je to bilo za deceniju kasnije između 1950-ih i 1970-ih godina. Njihova popularnost bila je vezana uz širenje rokenrol muzike.

Od 1980-ih i pojave Compact disca mijenjao se i jukebox. Od 2000. proizvode se potpuno digitalni koji nemaju nikakve fizički pohranjene zbirke pjesama, već isključivo računarske datoteke.

## Reference 
Kategorija:Muzički instrumenti
Kategorija:Američki izumi
Korisnički prostor

Moderni računarski operativni sistem obično razdvaja virtualnu memoriju na **prostor kernela i prostor** **korisnika**. Prije svega, ovo razdvajanje služi za zaštitu memorije i zaštitu hardvera od zlonamjernog ili pogrešnog ponašanja softvera.

Prostor kernela je strogo rezerviran za pokretanje privilegiranog kernela operativnog sistema, određenih proširenja kernela i većine upravljačkih programa uređaja. Korisnički prostor je područje memorije gdje se izvršava aplikacijski softver i neki upravljački programi.

## Pregled 
Termin **userland** (ili korisnički prostor) odnosi se na sav kôd koji se izvodi izvan kernela operativnog sistema. Korisnički prostor se obično odnosi na razne programe i biblioteke koje operativni sistem koristi za interakciju sa kernelom: softver koji rukuje ulazno izlaznim jedinicama, rukuje datotečnim sistemom, aplikacijskim softverom itd.

Različiti slojevi unutar Linuxa, koji također pokazuju razdvajanje između korisničkog prostora i prostora jezgre:

## Također pogledajte 
* BIOS 
* CPU modovi 
* Zaštita memorije

## Bilješke 
## Reference 
## Vanjski linkovi 
* Definicija prostora Linux kernela

Kategorija:Operativni sistemi
Kategorija:Pages with unreviewed translations
Kup evropskih prvaka u košarci za žene 1988/89.

**Kup evropskih prvaka u košarci za žene 1988/89.** je bilo 31. izdanje FIBA-inog takmičenja za košarkaške nacionalne prvake u ženskoj konkurenciji. Takmičenje se odvijalo kroz tri nokaut faze, grupnu fazu i finale i trajalo je od septembra 1988. do 22. marta 1989. godine. Titulu je branila italijanska ekipa Vicenze koja je u finalnoj utakmici poražena od Jedinstva iz Tuzle što je bila druga titula uopće za jugoslovensku žensku klupsku košarku i jedina titula koju je osvojila neka od bosanskohercegovačkih ženskih ekipa. U to doba ekipa Vicenze je bila najbolja evropska ekipa sa ukupno do tada osvojenih 5 titula od toga 4 uzastopno osvojene titule u periodu od sezone 1984/85. do 1987/88. Finalna utakmica se odigrala u Firenci a završena je rezultatom 74:70 u korist tuzlanskog Jedinstva. Treće i četvrto mjesto su osvojile sovjetska ekipa ŽBK Dinamo Novosibirsk i francuska ekipa Astarac Mirande, respektivno.

## Finale 
Finalna utakmica se odigrala u Firenci 22. marta 1989.

## Put do finala 
U kupu su učestvovali prvaci nacionalnih liga (ukupno 22 ekipe) plus branitelj titule italijanska ekipa A.S. Vicenza koja je propustila prvu kvalifikacionu rundu. 
Pobjednici kvalifikacionih utakmica kao i branitelj titule nastavili su takmičenje kroz fazu *12*. Raspored i rezultati utakmica su preuzeti sa službene web stranice FIBA Evrope.

## Kvalifikaciona faza 
Klubovi koji su bili bolji u dvije odigrane utakmice i izborili nastavak takmičenja su označeni podebljano.

## Faza *12* 
Klubovi koji su bili bolji u skoru od dvije odigrane utakmice i izborili nastavak takmičenja su označeni podebljano.

## Faza *6* 
Faza takmičenja *6* je predstavljala grupnu fazu kupa. Svaka od 6 ekipa je odigrala sa svakom ekipom po dvije utakmice. Dvije najbolje ekipe su odigrake finale.
Klubovi koji su bili bolji u međusobnom skoru su označeni podebljani.

### Rezultati grupne faze 
## Reference 
## Vanjski linkovi 
* Raspored i rezultati kupa evropskih prvaka u košarci 1988/89.

Kategorija:Sezone Eurolige u ženskoj konkurenciji
Kategorija:1988. u košarci
Kategorija:1989. u košarci
Periferija

[mini|300x300piksel| Periferija [Interakcija čovjek-računar|korisničkih interfejsa ]]
**Periferni** ili **periferni uređaj** je "pomoćni uređaj koji se koristi za unos informacija u računar i njihovo dohvaćanje iz računara".

Postoje tri kategorije perifernih uređaja na osnovu njihovog odnosa sa računarom:

# *Ulazni uređaj* šalje podatke ili instrukcije računaru, kao što su miš, tastatura, grafički tablet, skener slika, čitač barkoda, gamepad, svjetlosna olovka, svjetlosni pištolj, mikrofon, digitalni fotoaparat, kamera, plesna podloga i ROM); 
# *Izlazni uređaj* obezbjeđuje izlaz iz računara, kao što su monitor, projektor, štampač, slušalice i računarski zvučnik); 
# *Ulazno/izlazni uređaj* obavlja i ulazne i izlazne funkcije, kao što je uređaj za pohranu računarskih podataka (uključujući disk jedinicu, USB stick, memorijsku karticu i trake za snimanje).

## Također pogledajte 
* Računarski hardver 
* Kontroler (računarstvo) 
* Grafički izlazni uređaj 
* Proširujuća kartica 
* Bušene kartice 
* Oprema za videoigre

## Reference 
Kategorija:Hardver
Yoshinori Ohsumi

**Yoshinori Ohsumi** (9. februar 1945. Fukuoka, Japan) jest japanski istraživač, citolog, specijalista za autofagiju, proces kojim ćelije razgrađuje disfunkcionalne odnosno nepotrebne ćelijske komponente. Ohsumi je profesor na Institutu za inovativna istraživanja Tokijskog tehnološkog instituta. Dobitnik je Kyoto nagrade za 2012, najprestižnije japanske nagrade za globalno dostignuće, Nobelove nagrade za fiziologiju ili medicinu 2016. i nagrade Breakthrough Prize (2017) za otkriće mehanizama autofagije.

## Biografija 
thumb|left|200px|Yoshinori Ohsumi na ceremoniji dodjele nagrade *Gairdner Foundation International* održane 29. oktobra 2015. u Kraljevskom muzeju Ontarija

Ohsumi je rođen 9. februara 1945. u Fukuoki, Japanu. Diplomirao je 1967. i doktorirao 1974. na Univerzitetu u Tokiju. Tokom perioda od 1974. do 1977. bio je postdoktorski saradnik na Univerzitetu Rockefeller u New Yorku.

Termin autofagije u upotrebu je uveo Christian de Duve 1963, dok je Ohsumi počeo sa radom u ovoj oblasti 1988. Prije toga, na ovu temu objavljeno je manje od 20 radova godišnje. Tokom devedesetih godina 20. vijeka, grupa istraživača u kojoj se nalazio i Ohsumi je opisala morfologiju autofagije u slučaju kvascu a izvršene su i mutacijske provjera na ćelijama kvasca pri čemu su identificirani esencijalni geni kojim su ćelije bile sposobne za izvršenje mehanizma autofagije.
 
Godine 2016. dobio je Nobelovu nagradu za fiziologiju ili medicinu za dostignuće *otkrića mehanizama autofagije*. Yoshinori Ohsumi je 25. Japanac koji je dobio Nobelovu nagradu. Ohsumiova supruga Mariko, profesor na Teikyo univerzitetu za nauku, sarađivala je na njegovom istraživanju. Njih dvoje su koautori mnogih akademskih radova.

## Također pogledajte 
* Spisak japanskih laureta Nobelove nagrade

## Reference 
Kategorija:Biografije, Fukuoka
Kategorija:Japanski biolozi
Kategorija:Rođeni 1945.
Kategorija:Citolozi
Kategorija:Živi ljudi
Mikrokernel

mini|450x450piksel| Struktura monolitnih i mikrokernelnih operativnih sistema, usporedba
U računarstvu, **mikrokernel** (skraćeno i kao **μ-kernel**) najosnovnija je količina softvera koja može pružiti mehanizme implementacije operativnog sistema (OS). Obezbjeđuje samo dovoljan broj mehanizama koji dozvoljavaju osnovne funkcije za pokretanje nekog računarskog sistema. Ovi mehanizmi uključuju upravljanje niskim nivoom adresnog prostora, upravljanje nitima i komunikaciju među procesima (IPC).

Ako hardver osigurava višestruke prstene zaštite ili procesorske modove, mikrokernel može biti jedini softver koji se izvršava. Tradicionalne funkcije operativnog sistema, kao što su upravljački programi uređaja, razni protokoli i datotečni sistem, obično se uklanjaju iz samog mikrokernela i umjesto toga se pokreću u korisničkom prostoru.

Što se tiče veličine izvornog koda, mikrokerneli su obično manji od monolitnih kernela. Mikrokernel MINIX 3, na primjer, ima samo 12.000 linija koda.

## Historija 
Godine 1967, danski računarski pionir Per Brinch Hanses, u kompaniji Regnecentralen instalirao je prototip RC 4000 u poljskoj tvornici gnojiva u Puławyju. Računar je koristio mali operativni sistem u realnom vremenu prilagođen potrebama postrojenja. Brinch Hansen i njegov tim su se zabrinuli zbog nedostatka uopćenosti i višestrukog korištenja RC 4000 sistema. Plašili su se da će svaka instalacija zahtijevati drugi operativni sistem pa su počeli istraživati nove i općenitije načine stvaranja softvera za RC 4000. Godine 1969. njihov rad je rezultirao završetkom RC 4000 Multiprogramming sistema.

Nakon rada Brincha Hansena, mikrokerneli su razvijani od 1970-ih. Pojam mikrokernel pojavljuje se negdje oko 1981. Mikrokerneli su bili zamišljeni kao odgovor na promjene u svijetu računara, i na nekoliko izazova prilagođavanja postojećih "monokernela" ovim novim sistemima. Stalno su se razvijali novi upravljački programi uređaja, protokoli, datotečni sistemi i drugi sistemi niskog nivoa, što je sputavalo razvoj, pa se tražio neki način izdvajanja ovih funkcija na korisnički prostor.

Appleov MacOS, objavljen 2001, koristio je hibridni kernel pod nazivom XNU, koji je bio kombinacija modifikovanog OSFMK 7.3 kernela sa kodom iz BSD UNIX-a. Ovaj kernel se također koristi u iOS, tvOS i watchOS. Od 2012. GNU Hurd, baziran na Machu, također je funkcionalan i uključen u testne verzije Arch Linuxa i Debiana .

Mikrokerneli su blisko povezani sa egzokernelima. Oni također imaju zajedničkih karakteristika sa hipervizorima, s tim da su oni specijalizovani su za podršku virtualnim mašinama.

## Također pogledajte 
* Kernel   
** Egzokernel 
** Hibridni kernel 
** Monolitni kernel 
* Mikroservisi

## Reference 
## Dalje čitanje 
* Naučni članci o mikrokernelima:
**  – the basic QNX reference.
**  -the basic reliable reference.
**  – the basic Mach reference.
* *  
* MicroKernel page from the Portland Pattern Repository

Kategorija:Kerneli operativnih sistema
Euroliga za žene

**Euroliga za žene** (službeno ) je najjače evropsko klupsko košarkaško takmičenje u ženskoj konkurenciji. Za razliku od Eurolige za muškarce, takmičenje u potpunosti organizuje FIBA Evrope.

## Historija 
Euroliga za žene predstavlja najznačajnije klupsko košarkaško takmičenje u Evropi.

Takmičenje je pokrenuto prvi put u septembru 1958. godine, a inauguralno evropsko žensko klupsko takmičenje sastojalo se od 10 timova i nastalo je nakon uspjeha ekvivalentnog turnira u muškoj konkurenciji koje je pokrenuto ranije iste godine. Muški turnir se sastojao od 46 utakmica, sa preko 100.000 gledalaca koji su pratili takmičenje.
U tom periodu takmičenje je bilo poznato pod nazivom *Kup evropskih prvaka za žene* ().
Prvi pobjednik takmičenja je bila ekipa Slavija Sofija iz istoimenog glavnog bugarskog grada pobjedivši u finalu sovjetsku ekipu Dinamo Moskva rezultatima 64:40 i 44:34.
Sve do sezone 1976. godine zadržao se ovaj format finala gdje su finalisti igrali po dvije utakmice, domaću i gostujuću.

Tokom prvih godina takmičenjem je dominirala latvijska (tada Sovjetski Savez) ekipa Daugava Riga koja je u prvih 19 godina u 16 navrata bila finalist i isti broj puta osvajač titule uz još aktivni rekord u osvajanju 12 uzastopnih prvenstava.

Devedesetih godina 20. vijeka takmičenje je doživjelo dvije ključne promjene. Prva izmjena se odnosila na uvođenje *Final Foura* 1992. a druga na promjenu naziva takmičenja 1996. godine, kada je evropski kup preimenovan u današnju Euroligu za žene.

## Osvajači 
## Statistike igrača 
## Vanjski linkovi 
* Službeni sajt takmičenja

Kategorija:Euroliga za žene
Kategorija:Takmičenja osnovana 1958.
Kategorija:Multinacionalne profesionalne sportske lige
Sputnjik (novinska agencija)

**Sputnjik** (nekadašnji Glas Rusije i RIA Novosti) novinska je agencija, veb-platforma i radioservis koji je uspostavila ruska vladina novinska agencija Rusija danas. Sa sjedištem u Moskvi, ima regionalne redakcije u Washingtonu, Kairu, Pekingu, Parizu, Berlinu, Londonu i Edinburghu. Fokusira se na globalnu politiku i ekonomiju i usmjeren je na nerusku publiku.

Prema navodima *The New York Timesa*, Sputnjik se upušta u namjerno širenje dezinformacija, i često se smatra ruskom propagandom.

Sputnjik trenutno upravlja veb-sajtovima, koji sadrže izvještaje i komentare, na više od 30 jezika, uključujući engleski, španski, poljski i srpski.

## Kritika 
U junu 2019. otkriveno je da je izdanje Sputnjika na srpskom jeziku uspostavio centar koji širi dezinformacije u Bosni i Hercegovini. Ove nalaze objavila je međunarodno priznata platforma za provjeru činjenica Raskrinkavanje, koja je o tome pisala i ranije, u izvještaju na 106 stranica.

## Reference 
Kategorija:Novinske agencije
RK Iskra Bugojno

**RK Iskra Bugojno** je rukometni klub iz Bugojna, Bosna i Hercegovina. Takmiči se u Premijer ligi, prvom rangu bosanskohercegovačkog rukometa.

## Historija
Klub je osnovan 24. septembra 1970. Rukometaši “Iskre” su 1973. odigrali prvu međunarodnu utakmicu u historiji bugojanskog rukometa. Bilo je to gostovanje rukometne ekipe iz Njemačke.

Prvu utakmicu pod reflektorima Iskrini rukometaši odigrali su povodom Dana oslobođenja Bugojna 9. septembra 1973. Igrali su protiv rukometaša “Viteksa” iz Visokog koji su tada bili članovi Prve savezne rukometne lige Jugoslavije.

U sezoni 1972/1973. počela je novoformirana Sarajevsko – Travnička zona. Članovi te lige bili su: Iskra (Bugojno), Borac (Travnik), Partizan (Sarajevo), Orao (Briješće – Sarajevo), Sloga (Buća Potok – Sarajevo), Rudar (Kakanj), Sloga (Gornji Vakuf), Bratstvo (Novi Travnik), Viteks II (Visoko), Rogatica, Omladinac (Sarajevo)

## Uspjesi
* **Prva liga FBiH - Jug**
****Datoteka:Cup Winner.png (1)**: 2018/19.

## Igrači
*Sastav za sezonu 2021/22.*

;Golmani
*Riad Polić
*Edin Halilović
;Lijeva krila
* Nihad Šupić 
* Jovan Todorović
;Desna krila
* Lazar Janković
;Desni bekovi
* Miloš Čekić 

;Srednji bekovi
* Kerim Torlaković
* Slavko Pervišić
;Lijevi bekovi
* Amir Bostan 
* Benjamin Čićkušić
* Admir Purić
* Vedran Ivišić 
;Pivoti
* Ismar Kahrić
* Arman Ljutić
*Semir Memić

## Reference
## Vanjski linkovi 
*RK Iskra na sportsport.ba

Kategorija:Rukometni klubovi osnovani 1970.
Kategorija:Rukometni klubovi u Bosni i Hercegovini
Kategorija:Sport u Bugojnu
Džamija sultana Murata II

**Džamija sultana Murata II**, poznata i kao **Kurtagića džamija**, nalazi se u Rožajama, Crna Gora.

## Historija 
Ne zna se kada je tačno džamija izgrađena. U literaturi se spominju 1450, 1455, sredina 16. vijeka te 1629. kada ju je navodno podigao sultan Murat IV u sjećanju na svoju majku. Nalazi se na brijegu iznad Ibra, preko puta Gornje čaršije, u dijelu grada kojeg su usljed plemenske podjele naseljavali Klimente. Renovirana je više puta. Huršid-paša podigao je pokraj džamije 1854. turbe šejhu Muhamedu Užičaninu, kojeg su 1750. u Balotićima ubili janjičari.

## Izgled 
Stara džamija građena je od lomljenog kamena i bila je pokrivena šindrom. Imala je drveni trijem sa drvenim stubovima i ogradom, dva reda sa po četiri prozora te prostor za obavljanje namaza veličine 9x9 m sa prednjim mahfilom dubine 3 m.

Na temeljima stare džamije od 1966. do 1968. izgrađena je nova u potpuno izmijenjenom obliku. Urađen je trijem na ulazu, a turbe, šadrvan i gasulhana su obnovljeni. Nova munara sa dva šerefeta izgrađena je 1977.

Džamija je ponovo porušena 2004. kako bi se napravila nova, koja je svečano otvorena 2008. Napravljena je sa dvije munare i devet kupola. U prizemlju su smješteni gasulhana i hatarhana, na prvom spratu abdesthana i pomoćne prostorije, dok se druga dva sprata koriste za obavljanje namaza. Unutrašnjost je ukrašena ornamentima i arabeskama, a kubeta su kaligrafski ispisana ajetima.

## Reference 
Kategorija:Džamije u Rožajama
Sjeverna Savonija

**Sjeverna Savonija** ( ) jedna je od regija Finske. Nalazi se u jugoistočnom dijelu države i graniči sa regijama: Centralna Finska na zapadu, Sjeverna Ostrobotnija i Kainuu na sjeveru, Sjeverna Karelija na istoku i Južna Savonija na jugu.

Prostire se na teritoriji od 14.257&nbsp;km2 a prema podacima iz 2017. godine u regiji je živjelo 148.975 stanovnika. Sa prosječnom gustinom od oko 10 stanovnika po km2 rjeđe je naseljena u odnosu na državni prosjek.
 
Glavni i najveći grad regije je Kuopio.

## Općine 
Regija se sastoji od 19 općina od kojih su 5 gradovi (označeni podebljano).
Broj stanovnika lokalnih zajednica dat je u zagradi.

## Visoko obrazovanje 
U regiji postoje sljedeće visokoškolske ustanove: 
* Univerzitet Istočne Finske, Kampus u Kuopio
* Savonia Univerzitet primjenjenih nauka Savonije
* Akademija Sibelius, odsjek u Kuopiou
* Univerzitet primjenjenih nauka Humak, odsjek u Kuopiou

## Reference 
## Vanjski linkovi 
* Zvanični sajt Regije

Sjeverna Savonija
Kategorija:Sjeverna Savonija